ไทยพบผู้ติดเชื้อโควิดเพิ่ม 795 ราย ดันยอดป่วยสะสมพุ่ง 21,249 คน
ไทยพบผู้ติดเชื้อโควิดเพิ่ม 795 ราย ดันยอดป่วยสะสมพุ่ง 21,249 คน
ไทยพบผู้ติดเชื้อโควิดเพิ่ม 795 ราย ดันยอดป่วยสะสมพุ่ง 21,249 คน
3 ก.พ. 2564

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ประจำวันที่ 3 ก.พ.64 เมื่อเวลา 11.30 น. ระบุ ประเทศไทยพบผู้ติดเชื้อโควิด-19 รายใหม่เพิ่ม 795 ราย มาจากระบบเฝ้าระวังและระบบบริการฯ 24 ราย คัดกรองเชิงรุก 759 ราย และเป็นผู้ที่เดินทางมาจากต่างประเทศ และเข้าพักยังสถานที่เฝ้าระวังที่รัฐจัดให้ หรือ State Quarantine 12 ราย
ทั้งนี้ ทำให้จำนวนผู้ติดเชื้อยืนยันสะสม เพิ่มเป็น 21,249 ราย เป็นผู้ติดเชื้อในประเทศ 18,757 ราย​ คัดกรองเชิงรุก 11,547 ราย และผู้ที่เดินทางมาจากต่างประเทศ 2,492 ราย เข้า State Quarantine 1,890 ราย มีผู้ที่รักษาหายเพิ่ม 784 ราย รักษาหายแล้วรวม 14,001 ราย ยังรักษาอยู่ 7,169 ราย ไม่มีผู้เสียชีวิต จำนวนผู้เสียชีวิตรวม ยังคงอยู่ที่ 79 ราย
